 Proza - : - a la guerre comme a la guerre (povestire) de vitalie sprinceana : - a la guerre comme a la guerre (povestire) de vitalie sprinceana"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > patterns... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13924773 index.html' > Vizionari: 811 > a la guerre comme a la guerre (povestire) proza [ ] povestire - - - - - - - - - - - - - - - - - - - - - - - - - de vitalie sprinceana [vitalka ] 2010-01-21 | | Un om intelept mi-a zis ca ar exista o diferenta intre istorie si memorie, prima fiind universul complex numit Viata, conjugat insa la trecut, iar a doua - fragmentele subiective, bucatile personale, traite de Gheorghe, Chisinau, Evreii, ileana si ion, Satul Bilicenii Vechi...Bucatile ce urmeaza nu sunt asadar istorii, in nici un sens al cuvantului, ci memorii individuale si legate intim de niste ochi care nu pretind ca au vazut totul, dar vor sa povesteasca tot ce au vazut... a la guerre comme a la guerre Prima amintire despre razboiul din Transnistria musteste de spuma: intr-o seara din primavara lui 1992, cred ca sambata de vreme ce sambata era zi de baie - ingenunchiam, rand pe rand, asupra ligheanului metalic (zis taz, pentru comunicare intereinica), iar mama, zicandu-ne sa inchidem ochii ca sa nu intre spuma de Kria-Kria (un fel de sampun bulgar, cu miros indescifrabil, dar placut), ne baga capul in apa fierbinte, apoi dupa ce uda parul si-l imbiba cu spuma, il freca gospodareste pret de 1-2 minute, il clatea cu apa fierbinte pe care o lua cu codanul (ibric, cum am aflat mai tarziu, din gura invatatoarei de limba romana care se caznea, la niste alegeri, sa ne convinga sa mergem acasa sa spunem parintilor ca sunt prosti, nepriceputi si idioti, de vreme ce nu voiau sa voteze un anume partid al taranilor si intelectualilor, dar se lasau sedusi de ceva cu un nume agrar - biata, parea nefericita ca eram doar niste elevi intr-a cincea si ne durea politica fix in locul pe care sedeam, vajnici, pe scaune ) si-l mototolea cu un stergar zdrentos, care miroasea avan a sapun de rufe de 72 % - Ariel-ul saracilor. Mamei nu-i placea sa ne lase sa ne spalam singuri: Prea sunteti lenesi, zicea, va coimaniti cate un ceas, de se raceste apa pana vine randul celuilalt... Era, deci, o sambata... Tocmai imi venise randul sa-mi bag capul in taz, mama, dupa obicei, mi-a zis sa inchid ochii (Sa nu-mi bocesti pe urma, amaratule, ca ti-a intrat spuma in ochi. Te-am prevenit!) si a bagat manile-i uscate in pletele mele bogate, pe care le frezam rar, caci tata voia sa ma vada baiat de treaba, chitit cum se cuvine - cu parul lung, facut carare in dreapta si aruncat peste cap spre stanga... Cred ca dovedisem deja sa inghit niste apa - nu puteam sa scap ocazia de a plange ca ma doare, ca imi rupe parul (taci, muiere, imi spunea mama, mare scofala de baiet, una-doua si plange), cand am auzit niste pocnituri scurte....Tuc-tuc-tuc...Apoi iar: Tuc-tuc-tuc...Am priceput ce e: televizorul avea grija sa ne prezinte seara de seara bucati live de pe front, apoi, mai stiam noi baietii singuri, din boievicele (filme action) pe care le priveam pe ascuns la un coleg de clasa, pricopsit cu un videocasetofon, sau deschis, cu parintii, la seansurile de filme indiene. stiam deci cum suna o arma.... si auzisem una. M-am speriat. incepui sa plang. Eu, baiatul. Apoi surorile. Mama m-a lasat cu capul plin de spuma si a incremenit pret de cateva clipe... Nistrul nu e tocmai departe de Telenesti - curge chiar in raionul vecin, Orhei... umblau zvonuri prin sate ca separatistii transnistreni si cazacii trec raul ca sa faca bespredel (haos) pe malul astlalt. Mama auzise ceva...Venise si ceasul satului nostru? Tata a rostit solemn, cu demnitate: - Hristosul masii! si a iesit afara... Ce era? A doua zi s-a aflat, dupa ce o jumatate de sat nu a dormit, ca un combatant "de-al nostru", dintre cei buni, patriot, un oarecare Nicolae, zis Laiti, celebru in sat pentru ca ar fi mers la Chisinau si, la intoarcere s-ar fi urcat intr-un autobuz pe care scria MOLDOVA (nu traia el oare in tara aia?) si care l-ar fi dus la Cahul sau Cimislia, e, acel Nicolai veni acasa, de la Nistru, intr-un concediu de 2 zile si, cum era atunci regula vremii, isi lua si automatul kalasnikov cu el...Ajuns la marginea satului, luptatorul a decis, ca tot era noapte si pe drum nu se gasea nimeni sa-l vada asa falnic si aratos, sa traga niste impuscaturi colea, adica zarva...A fost erou o noapte intreaga, cu tot cu Hristosul tatalui meu ca medalie. A doua amintire origineaza dintr-un moment datat mai tarziu, cand ne obisnuisem deja cu razboiul si cu eroii lui fara numar, care veneau sambetele la discoteca din sat, unde ameteau cu mundirele si bocancii lor prafuiti, cu miros de praf de pusca (ziceau ei, noi insa stiam ca e putoare de ciorap nespalat) fetele si femeile... Aveam un coleg de banca cu care ne impacam de minune fiind cu el in relatii capitaliste (in doi, reusisem sa trecem la economia de piata pe cand restul tarii inca se caznea s-o priceapa): el copia de la mine lucrarile de control, il mai ajutam sa rezolve si celelalte probleme, iar eu in schimb, ma pricopseam de la el cu bani, gume de mestecat, bomboane si alte produse deficitare, pe care maica-mea, simpla kolhoznica nu avea de unde sa le ia, iar el, ca fecior de brigadier, le avea cu prisosinta...intr-o dupa amiaza de duminica ma trezesc cu colegul de banca la poarta, vino, imi zice, sa-ti arat ceva trasnit. Unde, il intreb. Hai si o sa vezi...Mi-am cerut voie de la parinti - mergeam, in gandul lor, sa-l ajut pe colegul cu pricina la pregatirea temelor, si dus am fost. Nu acasa la el, ci la bunicii lui, unde, la poarta, statea parcata o frumusete de masina blindata cum reusisem sa vad doar in reportajele despre razboaie. E unchiul meu, mi-a zis colegul. A venit acasa s-o vada pe mica. Am pipait cu oarece evlavie metalul arid al masinii, avea ceva zgaraituri, de gloante, scrije si bombe, mi-am zis eu. Am tras si un picior in roata, cum vazusem ca fac cei maturi, cand se aduna in jurul unui automobil. Mirosea a benzina. Peste putin timp iesi in drum si "eroul" insusi, m-a batut pe umar, m-a intrebat al cui sunt, a, il stiu pe tatal tau, ce mai face, si ne-a zis, mie si colegului, plus inca o droaie de pustani ce se ivisera, ca si noi, sa se holbeze la tanc, ca avem voie sa ne jucam de-a v-ati ascunselea in jurul masinii... Pana in seara reusii sa ma bag sub sasiu, sa ma catar pe turela, ba chiar, pentru ca eram un fel de oaspete de onoare, iar colegul de banca avea in minte niste lucrari de control viitoare, la care ajutorul meu i-ar fi prins bine, am ajuns si in cabina, unde m-am simtit tanchist, impuscand imaginar, cu proiectile inventate dusmani inexistenti... A doua zi "eroul" s-a intors pe front, reusind, pe drum, sa calce un om dintr-un alt sat al carui nume nu era nici pe harta. Tot in primavara aia, in mai, la Sfantul Gheorghe, am mers devale, adica la mamaica (bunica) si bunelul. Sora tatei, unica, sarbatorea hramul casei si in acel an hramul era mai special: Gheorghe, sotul ei, fusese mobilizat si trimis pe frontul transnistrean, la Oxentea, in raionul Dubasari. Biata femeie sta cu ochii plansi de frica vre-un glont vrajmas sa nu-i ia barbatul. Din fericire, Oxentea era un sector linistit, departe de orasul Dubasari si Tighina, locurile de foc, unde mergeau, preponderent, doar politistii. iar Gheorghe mai era si norocos, cum ne-a zis el... Am sezut ceva vreme la masa, apoi barbatii iesira sa fumeze. Eu, cum nu prea vedeam ce as fi cautat printre muieri, iesii dupa ei...Taica-meu vorbea cu cumnatu-sau: - Mai Gheorghe, cum e acolo? Va incalzesc cazacii? - Apoi da, uneori chiar ne infierbanta. Da noi nu scoatem capul afara din sant degeaba, si parca de pazeste Dumnezeu. E drept ca fac mare stricaciune, dusmanii. stii, la Oxentea era, inainte de razboi, rabhoz (gospodarie piscicola) - multe iazuri, pentru puiet, pentru bibani, pentru pesti de vanzare. Am mers noi intr-o zi la presedintele de kolhoz, da-ne, zicem, niste peste, ca e o masina care trece prin satul meu si as vrea sa-i transmit nevestei, in curand e hramul casei si poate face o racitura sau un peste fript colea. N-am, imi raspunde, peste pentru toata lumea, ca eu trebuie sa fac si planul, sa ma gandesc la muncitorii mei. Pot sa-ti vand. De unde bani, ii zic eu, ca sunt pe front, nu pe lanurile kolhozului. Treaba voastra, zice presedintele, dar sa nu va prind ca va bagati acolo ca ma plang la ofiterul vostru... E, in aceeasi noapte cazacii ne-au bombardat iar, insa au tintit mai aproape de Nistru, adica in iazurile rabhozului si le-a distrus pe toate... Dimineata presedintele umbla ca palit de dambla - vezi, i-am zis noi, daca esti zgarcit cum te pedepseste mania lui Dumnezeu... iaca asa e. Unchiul s-a intorc cu bine din razboi. iar eu, ca un nepot drag si insistent, bagaret peste tot si gata sa plang strategic si tactic, cand e nevoie (voi fi fost un Napolen al plansului), am reusit sa obtin de la el casca metalica, pe care, o vreme am tinut-o la mare cinste, dupa care mi-am gasit alta iubire...Apoi tata a descoperit ca in ea incap atatea tinte! Ceva mai tarziu, mama s-a dumerit si ea ca, captuseala moale din interiorul castii e un amortizator bun si daca duci oua sau un borcan in ea, acestea nu se strica. Asa a fost sfarsitul glorios al castii. | index 'pageview'); 